L'escriptor porteny José Manuel Pedrós és el pròxim convidat al cicle 'Diàlegs de Llibres'
23 d’octubre 2023

La següent jornada del cicle de literatura 'Diàlegs de Llibres' comptarà amb la participació de l'escriptor porteny José Manuel Pedrós. L'autor de novel·les com _Beatrice_ i _El códice de María Magdalena_ acudirà dijous que ve, 26 d'octubre, a les 19 hores al Centre Cívic Antic Sanatori per a repassar la seua trajectòria com a escriptor.

Durant esta cita amb la literatura, José Manuel Pedrós també conversarà amb la regidora de Cultura, Ana María Quesada, i el president de l'Asociación de Escritores de Morvedre, Josep Ferrà. Així mateix, l'actriu Paqui García posarà veu a les dones de tres textos amb tints feministes seleccionats per Pedrós a través d'una lectura teatralitzada.

L'entrada a esta activitat, organitzada pel departament d'Arxiu i Biblioteques, és gratuïta fins a completar l'aforament. Cal esmentar que esta edició de 'Diàlegs de Llibres' es desenvoluparà en castellà i s'inclou dins de la programació tardorenca de la Regidoria de Cultura.

![](/media/juwnnywi/image012_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/l-escriptor-porteny-jose-manuel-pedros-es-el-proxim-convidat-al-cicle-dialegs-de-llibres/ "Facebook")
*   [](http://twitter.com/share?url=https://aytosagunto.es/va/actualitat/l-escriptor-porteny-jose-manuel-pedros-es-el-proxim-convidat-al-cicle-dialegs-de-llibres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escriptor-porteny-jose-manuel-pedros-es-el-proxim-convidat-al-cicle-dialegs-de-llibres/ "Linked In")
*   [](mailto:?body=https://aytosagunto.es/va/actualitat/l-escriptor-porteny-jose-manuel-pedros-es-el-proxim-convidat-al-cicle-dialegs-de-llibres/)